नादौन क्षेत्र के दुख-दर्द में काम आना मेरा सौभाग्य : सुक्खू
राष्ट्रीयमजदूरकांग्रेस इंटक जिला कार्यकारिणी द्वारा ग्राम पंचायत सरेड़ी में कामगार कल्याण बोर्ड द्वारा पंजीकृत लाभार्थियों को वाॅशिंग मशीन, इंडक्शन चेक वितरण कार्यक्रम का आयोजन किया गया। कार्यक्रम में प्रदेश कांग्रेस कमेटी अध्यक्ष ठाकुर सुखविंदर सिंह सुक्खू ने बतौर मुख्यातिथि शिरकत की। सुक्खू ने कहा कि नादौन की जनता के विकास कार्यों के लिए वो दिन रात प्रयासरत है और जनता के दिए कार्यों को पूरी लगन मेहनत से पूरा कर रहा है।
नादौन की जनता के दुखः दर्द में काम आना उनका सौभाग्य है। सुक्खू ने कहा कि वर्तमान विधायक नए-नए हथकंडों से जनता को गुमराह करने में लगे हैं और बजाय विकास करवाने के इन विकास कार्यों को रुकवाने की कोशिश कर रहे है।
सुक्खू ने कहा कि पूर्व मुख्यमंत्री ने झूठी घोषणा में कहा था कि कांगू में राजस्व विभाग 15 दिन गलोड़ में 14 दिन कार्य करेगा जबकि उन्होंने अथक प्रयास कर उप तहसील कांगू का दर्जा दिलाया। इंटक जिला अध्यक्ष राजीव राणा ने कहा कि नादौन का विकास सुक्खू की देन है,सुक्खू के दिशा निर्देशों से अथक प्रयासों से यह संभव हो पाया कि आज मजदूर वर्ग को यह लाभ मिल पाए हैं। कार्यक्रम में कमलेश ठाकुर, कुसुम लता, रमेश, कमलजीत, भागीरथ कौशल, पंजाब कौशल,राजीव बिट्टू, इंटक ब्लॉक उपाध्यक्ष मंजीत, सुरजीत महिंदर गोरा भी मौजूद थे।
hin_Deva hin_Deva hin_Deva hin_Deva